armvectores/hy_wikipedia_2023 huggingface dataset:
Հիտա

Հիտա (ճապ.՝ 日田市 Hita-shi), քաղաք Ճապոնիայում՝ Օիտե պրեֆեկտուրայում։ Հիմնադրվել է 1940 թվականի դեկտեմբերի 11-ին։ Այն արդյունաբերական և գյուղատնտեսական կենտրոն է, որտեղ հիմնականում արտադրվում է կահույք, ատաղձեղեն և կերամիկա։ Իր գեղեցկության և տեսարժան վայրերի պատճառով դարձել է զբոսաշրջական կենտրոն։
2005 թվականի մարտի 22-ին Հիտան իր մեջ է միավորել Ամագասե և Օյամա քաղաքները, ինչպես նաև Կամիցուե, Մաեցուե և Նակատացուե գյուղերը։
2017 թվականի մարտի 21-ի տվյալների համաձայն՝ քաղաքի բնակչությունը կազմում է 67 032 մարդ, իսկ բնակչության խտությունը՝ 100 մարդ/կմ2։ Քաղաքը զբացեցնում է 666.19 կմ² տարածք։


== Աշխարհագրություն ==
Հիտան գտնվում է Օիտա պրեֆեկտուրայի ծայր արևմտյան մասում։ Սահմանակցում է Ֆուկուոկա և Կումամոտո պրեֆեկտուրաների հետ։ Հարևան քաղաքներն են Կուրումեն արևմուտքում, Նակացուն հյուսիսում և Կուսուն արևելքում։ Հիտան տեղակայված է հարթավայրային տարածքում։ Սահմանային գոտում մակերևույթի հիմնական տիպը լեռներն են, ինչը բնորոշ է Օիտա պրեֆեկտուրային։ Չնայած դրան, որ Հիտան այժմ գտնվում է Օիտա պրեֆեկտուրայում, նրա պատմության արմատները տանում են դեպի Ֆուկուոկա պրեֆեկտուրա։ Տեղի բարբառը Հիտիկուն է, որը օգտագործվում է նաև Ֆուկուոկա, Նագասակի և Սագա պրեֆեկտուրայում։


=== Կլիմա ===
Հիտայի կլիման մերձարևադարձային մուսսոնային է։ Քաղաքը շրջապատող լեռները ստեղծում են օդի կուտակումներ, որոնք ամառները դարձնում են շատ շոգ (35 °C (95 °F) և ավել)։ Ձմեռները բավականին սառն են և ձնառատ։


=== Գյուղեր և ավաններ ===
Գյուղեր և ավաններ, որոնք ներառված են Հիտայի սահմանների մեջ․

Ամագասե՝ հայտնի առողջարարական ավան
Մացուե՝ լեռնային գյուղ
Նակացուե՝ լեռնային գյուղ
Կամիցուե
Օյամե՝ գյուղատնտեսական ավան, որը հայտնի է իր Ումե-ով և սնկերով


== Հայտնի անձինք ==
Հաջիմե Իսայամա՝ հայտնի մանգակա, «Տիտանների գրոհը» մանգայի հեղինակը


== Ծանոթագրություններ ==


== Արտաքին հղումներ ==
Հիտա քաղաքի պաշտոնական կայք (ճապոներեն)
Ժողովածու (1791)

Ժողովածու (1791), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1791 թվի տակ։Ձեռագիրը գրվել է 15-րդ դարում։ Գրված է թղթի վրա, որը ունի 21,3x15,5 սմ չափս։ Ձեռագիրը կազմված է 261 թերթից։ Գրված է երկսյուն, բոլորագրով։ Ունի կիսախորան, լուսանցազարդ մանրանկարներ։ Պահպանակ՝ թուղթ 2, նկար՝ Մատթեոս և Մարկոս։


== Ծանոթագրություններ ==
Չերվոնոե (գյուղ, Բարվենկովոյի շրջան)

Անվան այլ կիրառումների համար տե՛ս՝ ՉերվոնոեՉերվոնոե (ուկրաիներեն՝ Червоне), գյուղ Ուկրաինայի Խարկովի մարզի Բարվենկովոյի շրջանում։ Հիմնադրվել է 1923 թվականին։
2001 թվականի տվյալներով Չերվոնոե գյուղում բնակվում էր 290 մարդ։ Բնակավայրը զբաղեցնում է 0,839 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մանևա

Մանևա (ռուս.՝ Манева), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Ավնյուգա գետի ձախ ափին՝ 1 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300112103000026695
Հիդրոլոգիական ուսումնասիրությունների կոդը - 103002669'
Ավազանի կոդը -  03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պուխտո

Պուխտո, գյուղ Արևմտյան Հայաստանում, Խարբերդի վիլայեթի Խարբերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Մատանիների տիրակալը։ Թագավորի վերադարձը

«Մատանիների տիրակալը։ Թագավորի վերադարձը» (անգլ.՝ The Lord of the Rings: The Return of the King) ռեժիսոր Փիթեր Ջեքսոնի ֆիլմերից, որի գլխավոր դերերը մարմնավորում են Էլայջա Վուդը, Վիգո Մորտենսենը, Շոն Էսթինը, Իեն Մակկելլենը, Օրլանդո Բլումը, Դոմինիկ Մոնահենը, Բիլի Բոյդը, Էնդի Սերկիսը, Միրանդա Օթոն, Լիվ Թայլերը։
Ամենատիրակալ Մատանու մասին պատմող երրորդ ֆիլմն է, որը պատմում է Մեջերկիրը փրկելու հանձն առած հերոսների մասին։ Սև ուժերի տիրակալ Սաուրոնը իր մեծաթիվ բանակն ուղարկում է Վերջին Հույսի ամրոցի՝ Մինաս-Տիրատ պատի մոտ։ Նա արդեն զգում է մոտալուտ հաղթանակը, որը և նրան «կուրացնում» է։ Նա չի կարողանում նկատել երկու փոքրիկ էակներին՝ հոբբիտներին, որոնք մոտենում են Ճակատագրական Լեռին, քանի որ միայն այդտեղ է հնարավոր վերացնել Ամենատիրակալ մատանին։


== Դերերում ==


== Ծանոթագրություններ ==


== Արտաքին հղումներ ==
Մատանիների տիրակալը։ Թագավորի վերադարձը(անգլ.) ֆիլմը Internet Movie Database կայքում
«Մատանիների տիրակալը։ Թագավորի վերադարձը»(ռուս.) ֆիլմը ԿինոՊոիսկ կայքում։
Բեբաշ

Բեբաշ, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Իսպերեդյու

Իսպերեդյու (ռուս.՝ Испередъю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պեչորա գետի աջ ափից 124 կմ հեռավորության վրա։ Գետի երկարությունը կազմում է 64 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100112103000058945
Կոդը ըստ հիդրոլոգիական հետազոտության (ՌԴ) — 103005894
Ավազանի կոդը — 03.05.01.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Վեդենոյի շրջան (Իվանովոյի մարզ)

Վեդենոյի շրջան (ռուս.՝ Веденский район, չեչեներեն՝ Веданан кlошт), մունիցիպալ շրջան Ռուսաստանի Դաշնության Չեչենական հանրապետությունում։
Ստեղծվել է 1923 թվականին։ Վարչական կենտրոնը՝ Վեդենո։


== Աշխարհագրություն ==
Շրջանի տարածքի մակերեսը կազմում է 956 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 40092 մարդ։ Բնակչության խտությունը կազմում էր 41,94 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Քրիստ Մանարյան

Քրիստ Երվանդի Մանարյան (սեպտեմբերի 2, 1961(1961-09-02), Երևան, Հայկական ԽՍՀ, ԽՍՀՄ), հայ երգահան, դրամատուրգ, սցենարիստ։
Հայաստանի արվեստի վաստակավոր գործիչ Երվանդ Մանարյանի որդին է։


== Կենսագրություն ==
Սովորել է Սայաթ-Նովայի անվան երաժշտական դպրոցում, ապա՝ Երևանի գեղարվեստա-թատերական ինստիտուտի դրամայի ռեժիսուրայի ֆակուլտետը՝ պրոֆեսոր Մարատ Մարինոսյանի ղեկավարությամբ։ 1998 թվականին ներկայացրել է Հայաստանը Լոնդոնում կայացած մանկական հեռուստատեսությունների երկրորդ համաշխարհային գագաթնաժողովում։ 2005-2008 թթ. հրավիրվել է ԱՄՆ՝ աշխատակցելու Գլենդելի «ARTN» հեռուստաընկերությանը։ Հյուրախաղերով հանդես է եկել Ռուսաստանում, Գերմանիայում, ԱՄՆ-ում։


== Ստեղծագործական ուղի ==
Հեղինակել է հեռուստատեսային ծրագրեր՝ 

«Ալամբուչիկ»
«Հաղորդում թիվ 6»
«Հատակում»
«Տուն-տունիկ»
«Օլյայի օրագիրը»
«Քրիստոմանիա»
«Հոպլյաթիռ»
«Թեթև սոլիդ»
«4-ին գումարած»Հեղինակել է «Ոսկեջրած ձկնիկը» և «Ջին ջան» թատերական պիեսները, հայ-ամերիկյան «Կորած մոլորվածը Հայաստանում» կատակերգության և «Գարեգին Նժդեհ» ֆիլմի սցենարները։ Հանդիսացել է Հայաստանի հանրային հեռուստաընկերության և Հայկական երկրորդ հեռուստաալիքի ամանորի ծրագրերի սցենարիստն ու երաժշտական խմբագիրը։ «Ձմեռային գիշերվա երազ» հեռուստատեսային երաժշտական բեմադրության սցենարի և երաժշտության, «Գարնանային պատմություն» հեռուստատեսային պիեսի հեղինակն է։
2018 թվականի նոյեմբերի 21-ից՝ Երևանի Էստրադային և Ջազային արվեստի պետական քոլեջի, իր կուրսի ուսանողների հետ սկսում է նկարահանել «Իմ սիրտը քոնն է, Միքայել» գեղարվեստա-երաժշտական ֆիլմը։ Ֆիլմում ներկայացնելով քոլեջի առօրյան, ուսանողական կյանքը ու ընկերության արժեքների գաղափարը։ Ֆիլմում նկարահանվել են ինչպես արդեն ճանաչված ու սիրված այնպես էլ սկսնակ դերասաններ։ 2019 թվականի մայիսի 21-ին Մոսկվա կինոթատրոնում կայացավ ֆիլմի պրեմիերան։ Որից հետ էլ սկսեց ցուցադրվել հեռուստատեսությամբ և այլ ուսումնական հաստատություններում։
Հեղինակել է ավելի քան 350 երգ, որոնք կատարում են Հայաստանի և սփյուռքի ճանաչված երգիչ-երգչուհիները, այդ թվում՝ երկու տասնյակից ավելի ստեղծագործություններ՝ նվիրված Հայոց բանակին։ Խաղացել է 15 թատերական և հեռուստատեսային բեմադրություններում, նկարահանվել է 6 գեղարվեստական ֆիլմում


=== Ձայնասկավառակներ ===
Թողարկել է 4 ձայնասկավառակ, ինչպես նաև մանկական երգերով տեսասկավառակ՝ «Երաժշտական այբուբեն» խորագրով


=== Գրքեր ===
Հանդիսանում է «Բարդերի ակումբ»-ի 
անդամ, հեղինակ է մանկական հեքիաթների, որոնք լույս է ընծայել «Ծիծեռնակ» հրատարակչությունը՝ «Տուն-տունիկի հեքիաթները» խորագիրը կրող ժողովածուի տեսքով։


== Մրցանակներ ==
1998 թվականին Սոչիում կայացած բանակային և 2004 թվականին ԱՄՆ-ում կայացած հայկական Ազգային երաժշտական փառատոների դափնեկիր է՝ «Լավագույն երգահան» անվանակարգում։


== Ծանոթագրություններ ==


== Արտաքին հղումներ ==
Քրիստ Մանարյան, Երգեր
Չերչե (այլ կիրառումներ)

Չերչե, կարող է վերաբերել՝

Չերչե - գյուղ, Ուկրաինայի Խմելնիցկիի մարզի Չեմերովեցի շրջանում
Չերչե - գյուղ, Ուկրաինայի Վոլինի մարզի Կամեն-Կաշիրսկիի շրջանում
Ցին (թագավորություն)

Ցին, հին չինական թագավորություն։ Առաջացել է մ.թ.ա. մոտ 9-րդ դարում, Կենտրոնական Չինաստանում։ Սկզբում կախյալ էր Չժոու դինաստիայից։ Չժանգո ժամանակաշրջանում (մ.թ.ա. 403-221) Չժոու միապետությունից անկախ 7 հզոր թագավորություններից մեկն էր։
Ցինի ուժեղացումը կապված էր պետական գործիչ Շան Ցանի (մ.թ.ա. 4-րդ դար) ռեֆորմների (հողի մասնավոր սեփականության օրինականացում, հողի առուծախի թույլտվություն և այլն) հետ։
Մ.թ.ա. 4-րդ դարի կեսից Ցինը պայքարել է մյուս թագավորությունների դեմ և մինչև մ.թ.ա. 221 թվականը նվաճել դրանք, ստեղծվել է կենտրոնացված Ցին դինաստիան։
Էդուարդո դա Սիլվա

Էդուարդո Ալվեշ դա Սիլվա (պորտ.՝ Eduardo Alves da Silva, փետրվարի 25, 1983(1983-02-25), Ռիո դե Ժանեյրո, Բրազիլիա), բրազիլական ծագումով խորվաթ ֆուտբոլիստ, հայտնի է պարզապես որպես Էդուարդո։ Հանդես է եկել Զագրեբի «Դինամո», Լոնդոնի «Արսենալ», Դոնեցկի «Շախտյոր», Վարշավայի «Լեգիա», բրազիլական Կուրիտիբա քաղաքի «Ատլետիկո Պարանաենսե» թիմերում, Խորվաթիայի ազգային հավաքականում։ Հիմնականում խաղում է հարձակման ձախ եզրում։


== Նվաճումներ ==


=== Թիմային ===
Խորվաթիայի չեմպիոն (2). 2005/06, 2006/07
Ուկրաինայի չեմպիոն (4). 2010/11, 2011/12, 2012/13, 2013/14
Լեհաստանի չեմպիոն (1). 2017/18
Լեհաստանի գավաթակիր (1). 2017/18
Ուկրաինայի գավաթակիր (4). 2010/11, 2011/12, 2012/13, 2015/16
Ուկրաինայի գավաթի խաղարկության եզրափակիչ հանդիպման մասնակից (1). 2013/14
Ուկրաինայի սուպերգավաթակիր (1). 2012 թ.
Խորվաթիայի գավաթակիր (2). 2003/04, 2006/07
Խորվաթիայի սուպերգավաթակիր (3). 2003, 2004, 2006


=== Անհատական ===
Խորվաթիայի «Տարվա ֆուտբոլիստ» (2) 2006, 2007
Խորվաթիայի առաջնության լավագույն ռմբարկու - 2006/07
Մեկ տարեշրջանում խփած գոլերի քանակով Խորվաթիայի առաջնության ռեկորդակիր - 34 գոլ
Ռմբարկուների ակումբի անդամ - 57 գոլ


== Վիճակագրություն ==
2014 թվականի մայիսի 11-ի տվյալներով.

Այլ = ազգային սուպերգավաթ և լիգայի գավաթ


== Ծանոթագրություններ ==


== Արտաքին հղումներ ==
Профиль на официальном сайте «Легии»
Ֆուտբոլիստի էջը soccerway.com կայքում(անգլ.)
Ցուցանիշները soccerbase.com կայքում (անգլ.)
Պրոֆիլը transfermarkt.com կայքում(անգլ.)
Վիճակագրությունը National Football Teams կայքում(անգլ.)«Биография на сайте официального фан-клуба ФК «Арсенал» (Лондон) в СНГ»։ Արխիվացված է օրիգինալից 2011 թ․ հունիսի 6-ին։ Վերցված է 2010 թ․ նոյեմբերի 7  (ռուս.)
Լոնզեե

Լոնզեե  (գերմ.՝ Lonsee), կոմունա Գերմանիայի Բադեն Վյուրտեմբերգ երկրամասում։
Մտնում է Ալբ Դունայ շրջանի կազմում։ Բնակչությունը կազմում է 4702 մարդ (ըստ 2010 թվականի դեկտեմբերի 31-ի)։ Տարածքը կազմում է 43,32 կմ²։ Պաշտոնական կոդ՝ 08 4 25 075։


== Ծանոթագրություններ ==


== Արտաքին հղումներ ==
Պաշտոնական էջ
Մարգարիտը թագի մեջ

«Մարգարիտը թագի մեջ» (լեհ.՝ Perła w koronie), լեհական դրամատիկական ֆիլմ, որը նկարահանել է ռեժիսոր Կազիմեժ Կուցը, 1972 թվականին։ Նույն թվականին այն ներկայացվել է Կաննի կինոփառատոնին։ Ֆիլմը լեհական կողմից ներկայացվել է նաև Օսկարի 45-րդ մրցանակաբաշխության Լավագույն օտարալեզու ֆիլմ անվանակարգին, սակայն մասնակցության հայտը մերժվել է։


== Սյուժե ==
Ֆիլմի գործողությունները տեղի են ունենում 1934 թվականի օգոստոսին, Վերին Սիլեզիայի լեհական հատվածում։ Ֆիլմը պատմում է հորինված «Զիգմունտ» հանքում գործադուլի պատմության մասին։ Երիտասարդ հանքափոր Յասն ապրում է կնոջ ու երկու փոքրիկ տղաների հետ։ Մի անգամ նա իմանում է, որ որոշվել է հանքը փակել՝ այն ջրով հեղեղելու միջոցով։ Գործադուլ է սկսվում։ Ընտանիքներն օգնում են ցուցարարներին, չնայած նրան, որ հանքը շրջապատված է ոստիկանական ուժերով։ Կառավարությանն ուղղված դիմումներն առանց պատասխան են մնում, հանքի ղեկավարությունը դիմադրում է, ինչի արդյունքում հանքափորները դիմում են հացադուլի։ Ի պատասխան դրան՝ ոստիկանությունը բռնի ուժով ցրում է ցույցը։ Վճռական հանքափորները որոշում են շարունակել գործադուլը հողի տակ՝ չնայած հանքի փլման անխուսափելի վտանգին, ինչը նախատեսված էր նախնական պլանով։ Ի վերջո, ղեկավարությունն ու աշխատակիցները համաձայնության են գալիս, հանքափորները դուրս են գալիս ու վերադառնում են իրենց ընտանիքների մոտ։ 


== Դերասանական կազմ ==
Լյուցիա Կովոլիկ՝ Վիտկա
Օլգերդ Լուկաշևիչ՝ Յաս
Յան Էնգլերտ՝ Էրվին Մալինոկ
Ֆրանցիշեկ Պեչկա՝ Խուբերտ Սերշա
Եժի Ցնոտա՝ Ավգուստ Մոլ
Բերնարդ Կրավչիկ՝ Ֆրանցիշեկ Բուլա
Տադեուշ Մադեա՝ Օհման
Հենրիկ Մարուշիկ՝ Ալոյզ Գրուդնեկ
Մարիան Օպանիա՝ Ալբերտ
Յեժի Սիվի՝ Միլենդա


== Ծանոթագրություններ ==
Կարբյուրատորային շարժիչ

Կարբյուրատորային շարժիչ, ներքին այրման շարժիչների տարատեսակներից մեկը արտաքին խառնուրդաձևավորմամբ ու ավտոնոմ բռնկմամբ։


== Աշխատանքի սկզբունքը ==
Կարբյուրատորային շարժիչում բալոններ է լցվում պատրաստի վառելիքագոլորշային խառնուրդը, որը պատրաստվում է, առավել հաճախ հենց կարբյուրատորում, որից էլ հենց գալիս է այս տեսակի շարժիչների անվանումը, կամ գազաօդային խառնիչում, որում վառելանյութի ներարկման ժամանակ ձևավորվում է հատում ծորակ օդի նեչքաշման մասում։ Այսպիսի շարժիչները կոչվում են ներարկումային կամ ինժեկտորային։


== Տեսակները ==


=== Ըստ տակտերի քանակի ===
Կարբյուրատորային շարժիչները ըստ աշխատանքային ցիկլի տակտերի քանակի բաժանվում են մի քանի խմբի՝ քառատակտ կամ Օտտոյի շարժիչներ. ցիկլը կազմված է չորս տակտերից ներառյալ կոլենվալի չորս կիսապտույտները, կամ երկտակտ, որոնց աշխատանքային ցիկլը ներառում է կոլենվալի երկու կիսապտույտ միաժամանակ առաջացող տարբեր տակտերով։ Վերջինները, շնորհիվ կառուցվածքի ընդհանուր պարզության լայն տարածում են ստացել, որպես մոտոցիկլետների և այլ նմանատիպ պարզություն ու էժանություն պահանջող սարքերի ու փոխադրամիջոցների շարժիչներ. մոտոկուլտիվատորներ, բենզասղոցներ, ավելի ուժեղ դիզելների շարժիչներ և այլն։


=== Ըստ օդի կամ վեռելանյութի ներմուծման ===
Կարբյուարտորային շրժիչները լինում են մթնոլորտային, որոնցում օդի կամ այրվող խառնուրդի ներմուծումը տեղի է ունենում միայն մխոցի ճնշման տակ, և արտափչման շարժիչներ, որոնցում օդի կամ այրվող զանգվածի ներմուժումը բալոններ տեղի է ունենում ճնշման տակ, որը ստեղծվում է հատում կոմպրեսորով աշխատանքային լիցքավորվածությունը, ինչպես նաև աշխատանքային ծավալը մեծացնելու, ավելի հզոր շարժիչ ստանալու նպատակով։


== Կիրառվող վառելանյութեր ==
Կարբյուրատորային շարժիչում տարբեր ժամանաներում որպես վառելանյութ ծառայել են սպիրտը, լուսավորման գազը, պրոպան-բութանային խառնուրդը, էթիլսպիրտը, կերոսինը, լիգրոինը, բենզինն ու նրանց խառնութդները։ Հատկապես լայն տարածում են ստացել բենզինային ու գազային կարբյուրատորային շարժիչները։


== Ծանոթագրություններ ==


== Տե՛ս նաև ==
Ներքին այրման շարժիչ
Կարբյուրատոր
Տուրբոկոմպրեսոր
Մուրիես

Մուրիես (ֆր.՝ Mouriès), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2012 թվականի դրությամբ կազմում է 3484 մարդ, բնակչության խտությունը` 90.85 մարդ/կմ²։ Բնակավայրը զբաղեցնում է 38.35 կմ² տարածք։


== Աշխարհագրություն ==
Գտնվում է Փարիզ քաղաքից 610 կմ հարավ, Մարսել քաղաքից` 60 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 2275 աշխատունակ (15-64 տարեկան)  բնակիչ, որոնցից ակտիվ էին 1577-ը, իսկ ոչ ակտիվները` 698։ Ակտիվության ցուցանիշը կազմում է 69,3 %։ 1577 աշխատունակ մարդկանցից աշխատել է 1432 անձ (816 տղամարդ և 616 կին)։ Գործազուրկ են եղել 145 անձ (45 տղամարդ և 100 կին)։ 698 անաշխատունակներից 157-ը եղել են աշակերտներ կամ ուսանողներ, 251-ը` թոշակառուներ, իսկ 290-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Արորի պատկերազարդ օրացույց

Արորի պատկերազարդ օրացույց, լույս է տեսել 1893–1896 թվականներին (1894–1897 թվականների համար), Բաքվում։ Հրատարակել է «Արոր» տպարանը։ Ունի հանրագիտական տարեգրքի բնույթ (միջին ծավալը՝ 160 էջ)։ Տպագրել է Արևելյան Հայաստանը Ռուսաստանին միացնելու պատմությանը վերաբերող փաստաթղթեր, հայ գաղթավայրերի մասին ընդարձակ հոդվածներ և վիճակագրական տեղեկագրեր, հայ և այլազգի հասարակական ու գրական գործիչների կենսագրականներ, մշակութային լուրեր։
(9450) 1998 BT1

(9450) 1998 BT1, աստերոիդ աստերոիդների հիմնական գոտում։ Հայտնաբերվել է 1998 թվականի հունվարի 19-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,158344 ա. մ., առավելագույնը մոտենում է 1,8782 ա. մ. հեռավորության վրա և հեռանում 2,4384 ա. մ.։ Արեգակի շուրջ մեկ ամբողջական պտույտ է կատարում 1158,19 երկրային օրվա ընթացքում, իր ուղեծրով շարժվելով միջինում 0,31083 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,25° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9450) 1998 BT1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խանաբադ

Խանաբադ (նաև՝ Ղանաբադ), գյուղական բնակավայր Ադրբեջանի հանրապետության Եվլախի շրջանում։ Այն ունի 1,699 բնակիչ։
Խանաբադ հայկական անվանումով ընդգրկված է եղել Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 321 հայ բնակիչ։


== Ծանոթագրություններ ==


== Արտաքին հղումներ ==
Խանաբադ բնակավայրը «GEOnet Names Server» կայքում։
Կորմոլեն

Կորմոլեն (ֆր.՝ Cormolain), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 402 մարդ, բնակչության խտությունը` 36.41 մարդ/կմ²։ Բնակավայրը զբաղեցնում է 11.04 կմ² տարածք։


== Աշխարհագրություն ==
Գտնվում է Փարիզ քաղաքից 240 կմ արևմուտք, Կան քաղաքից` 36 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 229 աշխատունակ (15-64 տարեկան)  բնակիչ, որոնցից ակտիվ էին 160-ը, իսկ ոչ ակտիվները` 69։ Ակտիվության ցուցանիշը կազմում է 69,9 %։ 160 աշխատունակ մարդկանցից աշխատել է 142 անձ (83 տղամարդ և 59 կին)։ Գործազուրկ են եղել 18 անձ (9 տղամարդ և 9 կին)։ 69 անաշխատունակներից 16-ը եղել են աշակերտներ կամ ուսանողներ, 32-ը` թոշակառուներ, իսկ 21-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պերվոմայսկոե (գյուղ, Տինդինսկի շրջան)

Անվան այլ կիրառումների համար տե՛ս՝ ՊերվոմայսկոեՊերվոմայսկոե (ռուս.՝ Первомайское), գյուղ Ռուսաստանի Ամուրի մարզի Տինդինսկի շրջանի կազմում։
Բնակչությունը վերջին գրանցված տվյալներով կազմում էր 842 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իլերի Կիրխդորֆ

Իլերի Կիրխդորֆ (գերմ.՝ Kirchdorf an der Iller), կոմունա Գերմանիայի Բադեն Վյուրտեմբերգ երկրամասում։
Մտնում է Բիբերախ շրջանի կազմում։ Բնակչությունը կազմում է 3470 մարդ (ըստ 2010 թվականի դեկտեմբերի 31-ի) ։ Տարածքը կազմում է 22,86 կմ²։ Պաշտոնական կոդ՝ 08 4 25 066։


== Պատկերասրահ ==

		


== Ծանոթագրություններ ==


== Արտաքին հղումներ ==
Պաշտոնական էջ
Կիինի

Կիինի (էստ․՝ Kiini), գյուղ Էստոնիայի Վիլյանդիմաա նահանգի Պեռստի շրջանում։
2011 թվականի տվյալներով գյուղում բնակվում էր 21 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
The Walking Dead (համակարգչային խաղ, 2012)

«The Walking Dead (հայերեն` Քայլող մեռյալները, այլ անվանումներ՝ The Walking Dead։ The Game, The Walking Dead։ Season One), 2012 թվականի ընթացքում թողարկված էպիզոդային գրաֆիկաարկածային և դերակատարողական ժանրի համակարգչային խաղ՝ iOS, OS X, Microsoft Windows, PlayStation 3 և Xbox 360 համակարգերի համար։ Հիմնված է Ռոբերտ Քըրքմանի հեղինակած համանուն պատկերապատումների վրա։ Խաղը մշակվել և թողարկվել է «Telltale Games» ստուդիայի կողմից։ Նախնական շրջանում պլանավորված էր խաղը թողարկել 2011-ի վերջին, սակայն հետագա հարստացման պատճառով այն տեղափոխվում է հաջորդ տարվա սկիզբ։ Բաղկացած է հինգ էպիզոդներից, որոնցից յուրաքանչյուրը լույս է տեսել 2012-ի ապրիլից հոկտեմբեր ընկած ժամանակահատվածում։ «Telltale Games»-ը թողարկել է նաև խաղի ընդհանուր տարբերակը։
Խաղի իրադարձությունները, ինչպես կոմիկսներում և հեռուստասերիալում, կատարվում է ԱՄՆ Ջորջիա նահանգում` զոմբի ապոկալիպսիսից հետո։ Ինչևէ, խաղի հիմնական հերոսները նորամուծություն են, չնայած որ իրենց դրվագներն են ունենում կոմիկսների և հեռուստասերիալի հիմնական կերպարներ Հերշել Գրինը և Գլեն Ռին։ Գլխավոր հերոսը և խաղացվող կերպարն է Ջորջիայի համալսարանի դասախոս Լի Էվերեթը, ով ապոկալիպսիսի ժամանակ ոստիկանության մեքենայով տեղափոխվում էր մոտակա բանտ։ Էվերեթը փրկում է 8-ամյա աղջնակի` Կլեմենտայն անունով և հետագայում հոգ տանում նրա մասին։
«The Walking Dead»-ը ի տարբերություն դասական գրաֆիկաարկածային վիդեոխաղերի, շեշտը դնում է կերպարային զարգացման վրա, քան թե գլուխկոտրուկների։ Խաղի հետագա զարգացումները կախված են օգտագործողի ընդունած որոշումներից և պատասխաններից։ Որոշումները կարող են դառնալ նաև որոշ հերոսների մահվան պատճառ։
Խաղը քննադատների կողմից արժանացել է դրական գնահատականի՝ տիրող ազդեցիկ և էմոցիոնալ ոճի, ինչպես նաև Լիի և Կլեմենտայնի միջև ստեղծված յուրահատուկ հայր-դուստր հարաբերությունների ցուցադրման համար։ Խաղը մոտ 80 անգամ ստացել է «Տարվա լավագույն վիդեոխաղ» կատեգորիայի պարգև։
«Telltale Games»-ը հայտարարում է 2013-ին խաղի երկրորդ եթերաշրջանի թողարման մասին։ 2013 թվականի հուլիսին «Telltale»-ը թողարկում է «400 օր» (400 Days) կոչվող լրացուցիչ բեռնելի էպիզոդը։ Խաղի երկրորդ եթերաշրջանի առաջին էպիզոդը լույս է տեսնում նույն թվականի դեկտեմբերի 17-ին։


== Ծանոթագրություններ ==


== Արտաքին հղումներ ==
Խաղի պաշտոնական կայքը
Էջը IMDb-ում
Արաբելլան՝ ծովահենի դուստրը

«Արաբելլան՝ ծովահենի դուստրը» (էստ․՝ Arabella, mereröövli tütar), 1983 թվականի խորհրդային  գեղարվեստական ֆիլմ, որը նկարահանվել է էստոնացի գրող Այնո Պերվիկի համանուն հեքիաթի հիման վրա։
Ֆիլմի պրեմիերան կայացել է 1983 թվականի օգոստոսի 22-ին։


== Սյուժե ==
9-ամյա Արաբելան՝ ծովահենների «Կարիճ» նավի պարագլխի դուստրը, չի էլ կասկածում, որ աշխարհում այլ կյանք կա։ Նրա հայրը՝ Փամփուշտ մականունով դաժան ու չար Տանելը բոլոր ծովերի սարսափն է։ Խիզախ և հանդուգն աղջիկը մեծանում է իր հոր նման։ Մի օր ծովահենները տախտակամած են բարձրացնում Աադու անունով մի տարօրինակ մարդու, որն աղջկան սովորեցնում է տարբերել բարին և չարը։ Նրանք երեքով շուտով պետք է թողնեն նավը և վերապրեն բազմաթիվ արկածներ ցամաքում և ծովում։


== Դերերում ==
Ինգա-Կայ Պուսկար – Արաբելլա
Լեմբիտ Պետերսոն – կապիտան Տանիել Պուլյա
Ուրմաս Կիբուսպու – Աադու
Ռայվո Տրասս – Մանուել
Աառնե Յուկսկյուլա – «Մաթիլդայի» նավապետ
Իլմար Տամմուր – ծովահեն Ադալբերտ, կոկ ծովահենական նավում
Տինու Կարկ  – ծովահեն «Դուշեգուբ»
Անտս Անդեր – ծովահեն «Դերևյաշկա»
Էնդել Պյառն – ծովահեն Ադամ
Լեմբիտ Ուլֆսակ – Ռուուգե Տյույուպ, ֆիլեր
Սուլև Լույկ – կույր երաժիշտ-երգիչ
Հեյնո Մանդրի – ռազմական նավի նավապետ
Լեելո Սպիրկա – Ռոզիտա, օպերային թատրոնի երգչուհի
Կալե Կիյսկ – հրշեջ (լուսագրերում նշված չէ)


== Այլ փաստեր ==
Գլխավոր դերակատարը չի շարունակել կինոկարիերան, այլ դարձել է թենիսիստուհի։


== Ծանոթագրություններ ==


== Արտաքին հղումներ ==
««Арабелла — дочь пирата»»։ Статья։ Онлайн энциклопедия Кирилла и Мефодия
Ժողովածու (170)

Ժողովածու (170), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 170 թվի տակ։ Ձեռագիրը գրվել է 1723 թվականին Աբրահամ կրոնավոր գրիչի կողմից։ Գրված է թղթի վրա, որը ունի 21,8 x 16 չափս։ Ձեռագիրը կազմված է 20 տողից։ Գրված է միասյուն, նոտրգրով։ Կազմը` կաշեպատ տախտակ դրոշմազարդ։ Հիշատակարաններ գրչի՝ 128բ։


== Բովանդակություն ==
Գր․ Աստուածարանի Առ որս ճառք։
Սիմ․ Ջուղայեցւոյ Վասն անձին մարդոյ։
Կղեմէսի Գալանոսի տրամաբանութիւն․
Ի գիրս Ֆիզիկային։ Արիստոտէլի,
Հաւաքումն իմաստասիրական վիճաբանութեանց
Յաղագս ներածութեան մտաց


== Ծանոթագրություններ ==
Սինխրոցիկլոտրոն

Սինխրոցիկլոտրոն (սինխրոցիկլոտրոն, հուն, κύκλος-շրջան, օղակ և էլեկտրոն), ֆազատրոն, մինչև 1 ԳԵՎ էներգիայով պրոտոնների, դեյտոնների ու մասնիկների ցիկլային ռեզոնանսային արագացուցիչ։ Էներգիայի այն սահմանափակումը, որը բնորոշ է ցիկլատրոնին, սինխրոցիկլոտրոնում հաղթահարվում է արագացվող մասնիկի զանգվածի աճին համեմատական արագացնող լարման հաճախականությունը փոփոխելու միջոցով։ Դրա շնորհիվ մասնիկի և արագացնող լարման փուլերը արագացման ամբողջ ցիկլի ընթացքում մոտավորապես համընկնում են։ Մի աշխատանքի իմպուլսային բնույթի պատճառով արագացվող մասնիկների թիվն էապես փոքրանում է, քանի որ ցիկլի ընթացքում կարող են արագացվել միայն այն մասնիկները, որոնք ցիկլի սկզբնական շրջանում բավարարում են արագացման ռեժիմում ընդգրկվելու պայմաններին։ Արագացվող մասնիկների միջին հոսանքը չի գերազանցում 1 մկա։ Սինխրոցիկլոտրոնում ցիկլերի կրկնման հաճախականությունը որոշվում է մի կարևոր տեխնիկական սահմանափակումով՝ արագացնող համակարգի ռեզոնանսային հաճախականության խոր վերահամալարման անհրաժեշտությամբ։ Աշխարհի խոշորագույն սինխրոցիկլոտրոններից մեկը՝ 680 Մէվ էներգիայով, գտնվում է Դուբնայում, Միջուկային հետազոտությունների միացյալ համալսարանում (Ռուսաստան)։
Պարազիտոիդ

Պարազիտոիդ - օրգանիզմ, որը կյանքի հիմնական մասը ապրում է իր միակ տեր-օրգանիզմի վրա կամ ներսում, որով սնվելով աստիճանաբար ոչնչացնում է։ Այս առումով սրանք որոշակիորեն նման են պարազիտներին, այն բացառությամբ, որ պարազիտները չեն ոչնչացնում տեր-օրգանիզմին։ Պարազիտոիդների հասուն փուլերը ազատ ապրող օրգանիզմներ են։
«Պարազիտոիդ» տերմինը առաջին անգամ շրջանառվել է 1913 թվականին գերմանացի գրող Օ. Մ. Ռայտերի կողմից (1913)։


== Դասակարգում ==
Պարազիտոիդների ավելի քան 50% -ը պատկանում է Թաղանթաթևավորների (Hymenoptera) կարգին, որտեղ մեծ կարևորություն ունեն Հեծյալները (Ichneumonidae, Braconidae, proctotrupoidea, platygastroidea, Chalcidoidea) և որոշ կրետներ (chrysidoidea: Bethylidae, Chrysididae, Dryinidae, Vespoidea): Պարազիտոիդներ կան նաև երկթեւանիների (Tachinidae, Pipunculidae, Conopidae), Կարծրաթևավորների (Coleoptera: ընտանիք Ripiphoridae եւ Rhipiceridae) շարքում և այլն։ Միջատների մոտ 10% -ը պարազիտոիդներ են  :
Պարազիտոիդներ կան նաև նեմատոդների, պրոտիստների, բակտերիաների և վիրուսների շարքում Eggleton et Gaston 1990  :
Ստորո (կոմունա)

Ստորո (իտալերեն՝ Storo), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 4552 մարդ, բնակչության խտություն՝ 72 մարդ/կմ²։ Զբաղեցնում է 62, 88 կմ² մակերես։ Փոստային ինդեքս՝ 38089։ Հեռախոսային կոդ՝ 0465։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Սամարա (Դնեպրի վտակ)

Սամարա (ուկրաիներեն՝ Самара), գետ Ուկրաինայում. Դնեպրի ձախ վտակը, որի հետ միախառնվելու վայրի մերձակայքում էլ գտնվում է Դնիպրո (Դնեպր, նախկին Դնեպրոպետրովսկ) քաղաքը։ 


== Ստուգաբանություն ==
Լեզվաբանական, աշխարհագրական և պատմական տեսակետներից առավել հիմնավորված է թվում, որ Սամարա հնագույն ջրանունն առաջացել է վաղնջական ժամանակների անասնապահների հնդ-իրանական կամ հնդ-արիական խոսվածքներում և նշանակել է  ‘ամառային գետ/ջուր’:


== Հոսքը ==
Սամարան սկիզբ է առնում Դոնեցի բլրաշարի արևմտյան լանջերից, Մարևկա գյուղի մերձակայքում։ Այնուհետև հոսում է Մերձդնեպրյան ցածրավայրով՝ գերազանցապես դեպի արևմուտք։ Թափվում է Դնեպրի ջրամբարը (Դնիպրո քաղաքի սահմանագծում)։
Գետն ունի մոտավորապես 320 կիլոմետր երկարություն։ Ջրահավաք ավազանի ընդհանուր մակերեսը 22,600 քառակուսի կիլոմետր է։ Քանի որ Սամարան հիմնականում սնվում է ձնհալի ջրերով, նրա ջրի ծախսի ցուցանիշը խիստ փոփոխական է։ Գետի միջին լայնությունը տատանվում է 40-ից 60 մետրի միջակայքում, առանձին տեղերում հասնում մինչև 300 մետր առավելագույն լայնության։
Սամարայի գլխավոր վտակներն են Վովչան և Բիկը։
Նրա ափերին գտնվող խոշոր բնակավայրերն են Տերնիվկան և Նովոմոսկովսկը։


== Ծանոթագրություններ ==


== Արտաքին հղումներ ==
«Самара и Волчья. Описание водного туристического маршрута.»։ www.poezdnik.kiev.ua (ռուսերեն)։ Վերցված է 2019-04-07  
«По рекам Волчьей и Самаре»։ www.skitalets.ru (ռուսերեն)։ Արխիվացված է օրիգինալից 2019-04-07-ին։ Վերցված է 2019-04-07  
«Волчья — Самара Днепровская»։ www.skitalets.ru (ռուսերեն)։ Արխիվացված է օրիգինալից 2019-04-05-ին։ Վերցված է 2019-04-07  
«Карты и лоции реки Самары. Подробное описание и фотографии.»։ Արխիվացված է օրիգինալից 2010-09-07-ին։ Վերցված է 2019-04-07
Աբադիանիա

Աբադիանիա  (պորտ.՝ Abadiânia), համայնք Բրազիլիայում՝ Գոյաս նահանգի կազմում։ Գտնվում է Գոյաս նահանգի արևելյան մարզում։ Մտնում է Էնտորնու դու Դիստրիտու Ֆեդերալի գավառի կազմի մեջ։ Բնակչությունը կազմում է 18 698 մարդ՝ 2006 թվականի տվյալներով։ Զբաղեցնում է 1 044,159 կմ2 տարածք։ Բնակչության խտությունը՝ 12.1 մարդ/կմ²։
Քաղաքը հիմնադրվել է 1953 թվականին։


== Պատմություն ==
Թեև Աբադիանիան 1953 թվականից է եղել որպես շրջկենտրոն, սակայն միայն 1960-ական թվականներին է ներկայիս տեղում հայտնվել, քանի որ բնակչությունը գոհ չէր մուտքի պայմաններից, և հետզհետե նրանք սկսեցին կառուցել իրենց տները մայրուղու երկայնքով՝ 18 կմ այն հեռավորության վրա, որտեղ գտնվում է ժամանակակից քաղաքը։


== Կրթություն և առողջություն ==
Նորածինների մահացության մակարդակը ՝ 1000 կենդանի ծնվածի 22.36 (2000 թվական)
Գրագիտության մակարդակ ՝ 84.1 (2000 թվական)
Հիվանդանոցներ. բացակայում է (2007 թվականի փետրվար)
Դպրոցներ՝18 հատ դպրոց` 36369 աշակերտով (2006 թվական)Մարդկային զարգացման 2000 թվականի ինդեքսի համաձայն, Աբադիանիան ստացել է 0.723 գնահատական, ինչը նրան թույլ է տվել զբաղեցնել 165 հորիզոնականը (242 շրջաններից) պետական վարկանիշային աղյուսյակում և 2569 հորիզոնականը՝ ազգային վարկանիշային աղյուսակում (5507 համայնքներից)։


== Տնտեսություն ==
Գյուղատնտեսական արտադրություն (եգիպտացորեն, բրինձ, լոբի, անասնապահություն)։ Քաղաքն ունի երկու նորակառույց գործարան։
2006 թվականի գյուղատնտեսության տվյալներ

Ֆերմերներ՝ 1150
Ընդհանուր մակերեսը` 85292 հա։
Բազմամյա տնկիների զբաղեցրած տարածք՝ 5901 հա։
Մշտադալար տնկիների զբաղեցրած տարածք՝ 5703 հա։
Արոտավայրերի տարածք՝ 51 990 հա։
Անտառ և անտառային տարածք՝ 17255 հա։
Խոշոր եղջերավոր անասուն՝ 41665 հատՀիմնական տուրիստական տեսարժան վայրերը երկու ջրվեժներն են ՝ Cachoeira do Ribeirão Curralinho և Cachoeira Pedregulho ՝ Կորումբա գետը և կրոնական տոները։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 44.574.814,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 3.632,24 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,726 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Նովի Գորոդոկ (այլ կիրառումներ)

Նովի Գորոդոկ, կարող է վերաբերել՝

Նովի Գորոդոկ - գյուղ Ուկրաինայի Նիկոլաևի մարզի Վեսելինովոյի շրջանում
Նովի Գորոդոկ - քաղաքատիպ ավան Ռուսաստանի Կեմերովոյի մարզի Կեմերովսկի շրջանի կազմում
Ծովային նստվածքներ

Ծովային նստվածքներ, նստվածքներ ծովերի և օվկիանոսների հատակում։ Տերմինը կիրառվում է ինչպես նեղ (միայն ծովերի), այնպես էլ լայն (Համաշխարհային օվկիանոսի) առումով։ Վերջին դեպքում ծովային նստվածքներն ընդգրկում են նաև օվկիանոսային նստվածքները։
Ծովային նստվածքները կազմված են տարբեր ծագման նստվածքային նյութից. տերիգեն (ցամաքից բերված), բիոգեն (ծովային օրգանիզմների կենսագործունեության հետևանքով առաջացած), հրաբխային (ստորջրյա և վերերկրյա հրաբուխներից արտավիժած), քեմոգեն (ծովի ջրից քիմիական կամ կենսաքիմիական ճանապարհով գոյացած)։ Ըստ այս կամ այն բաղադրիչի գերակշռման Ծովային նստվածքները լինում են՝ տերիգեն, բիոգեն, հրաբխածին, քեմոգեն։ Կախված ծովային ավազանների չափերից, կլիմայական պայմաններից և այլ գործոններից՝ ձևավորվում են տարբեր կազմի ու ծագման ծովային նստվածքներ։ Լայնորեն տարածված են տերիգեն նստվածքները (բեկորային, կավային)։ Բարեխառն հումիդային խոր ծովերում առաջանում են դիատոմային, արևադարձային գոտու ծովերում՝ բիոգեն (կորալային, խեցաքարային, ֆորամինիֆերային), արիդային զոնաների ներցամաքային ծովերում՝ քեմոգեն (կարբոնատային, հալոգեն) նստվածքներ։ Ծովային նստվածքները մեծ մասամբ պարունակում են ֆաունայի և ֆլորայի մնացորդներ, որոնք առատ են ծանծաղ և հազվադեպ՝ խոր նստվածքներում։ 


== Ուսումնասիրության պատմություն ==
Ծովերի և օվկիանոսների հատակի նստվածքների գիտական ուսումնասիրությունը բավարար չափով սկսվել է միայն 19-րդ դարի երկրորդ կեսին բազմաթիվ հատուկ արշավախմբերի շնորհիվ, որոնցից, որպես ձեռք բերված արդյունքների առումով ամենակարևորը, «Չելենջեր», «Բլեք», «Տրավալիեր», «Թալիսման» նավերով ճանապարհորդություններն են։


== Տես նաև ==
«Глубоководные отложения»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Ծանոթագրություններ ==
Պերճ Բուլբուլյան

Պերճ Բուլբուլյան (1925, Մեքսիկայի Միացյալ Նահանգներ - հունվարի 26, 2017(2017-01-26)), ծագումով հայ ամերիկացի գրող։


== Կենսագրություն ==
Ծնվել է Մեքսիկայում, մեծացել է Դել Ռեյ տարածաշրջանի ֆերմաներից մեկում։ Երկրորդ համաշխարհային պատերազմի տարիներին նա ծառայել է Միացյալ Նահանգների ռազմածովային նավատորմում : Հաճախել է Ֆրեզնոյի նահանգային քոլեջ։ Շարունակել է իր կրթությունը Լոս Անջելեսի կալիֆոռնյան համալսարանում և 1950 թվականին ավարտել է փիլիսոփայության բաժինը բակալավրի կոչումով։ 1970-ականների ընթացքում նա եղել է Ֆրեզնոյի Ազգային հողատարածք ժողովրդի համար խմբակցության շարքային անդամների նախագահ (1974 թ.), նախկինում՝ Արևմտյան ջրային աղբյուրների խորհուրդ։ 1990 թվականին նա դարձել է «The Fresno Bee» թերթի խմբագիր և սկսել է աշխատել «Ֆրեզնոն հայերի համար» աշխատության վրա։ Նրա՝ «Սփյուռքի համայնքի պատմություն» (2000 թ.) գիրքը տպագրվել է Կալիֆորնիայի նահանգի համալսարանի կողմից 2001 թվականի նոյեմբերին։ Ֆրեզնոյի տպարանը ունեցավ գիտական կարևոր ուսումնասիրության ներդրում Ֆրեզնոյի հայկական համայնքի կյանքում։


== Ծանոթագրություններ ==
Լյախմայերի եկամտաբեր տուն

Լյախմայերի եկամտաբեր տուն (ռուս.՝ Доходный дом Ляхмаер), մշակութային ժառանգության տարածաշրջանային նշանակության հուշարձան, որը գտնվում է Դոնի Ռոստովում (հասցեն՝ Ուլյանովսկայա փողոց, 60/1)՝ Վորոշիլովսկի պողոտայի անկյունում։ Պաշտպանվում է օրենքով համաձայն Ռոստովի մարզի վարչակազմի 09.10.1998 թվականի թիվ 411 «Դոնի Ռոստովի պատմության և մշակույթի հուշարձանները պետական պահպանության ընդունելու և դրանք պահպանելու եղանակների մասին» որոշման։ 20.12.2016 թվականի № 488 որոշման համաձայն էլ հաստատվել են հուշարձանի սահմանները։


== Պատմություն ==
Տունը գտնվում է քաղաքի կենտրոնական պատմական հատվածում։ Հայտնի է, որ XIX դարի վերջում այն արդեն կառուցվել էր, քանի որ 1899 թվականի հունվարին Եկատերինա Պետրովնա Լյախմայերը դարձել էր նրա սեփականատերը, նրա սեփականությունում էր հայտնվել մեկ այլ հողակտոր ևս։ Դրանց ընդհանուր մակերեսը 940 մ² էր։ Հողատարածքի վրա նա կառուցել է 4-հարկանի շենք, որը ստացել է Կանկրինսկայա, 70/9, Բոլշոյ նրբանցք հասցեն։
1900 թվականի հուլիսին տեղեկություն է հայտնվել, որ սանիտարական կոմիտեն Լյախմայերի առանձնատունը համարում է վտանգավոր քաղաքի սանիտարահամաճարակաբանական վիճակի համար և անհրաժեշտ է համարում փակել տան բոլոր բնակարանները, իսկ մարդկանց, որոնք այնտեղ կացարան են վարձակալում, անհրաժեշտ կլինի տեղափոխվել այլ բնակարաններ։ Կենվորները, այնուամենայնիվ, մնացին տանը, բայց տարածքում կազմակերպվեց մաքրում, իսկ տանտիրուհին պետք է վճարեր 15 ռուբլի տուգանք ու ևս 40 ռուբլի՝ որպես մաքրման ծախս։ Տարեկան ամենամյա շահույթը տնից 1030 ռուբլի էր։
1907 թվականի ապրիլին նշված անշարժ գույքի հետ իրականացվեցին մի շարք գործողություններ։ Եկատերինա Լյախմայերի գործերի հավատարմատարն էր իրավաբան Չեռնիկովը, որը եկամտային շենքը 30 հազար ռուբլով վաճառեց կալվածատիրուհի Աննա Յաշչենկովային, նա էլ, իր հերթին, տունը գրավադրեց նույն փաստաբան Չեռնիկովին և վաճառական Տոկարևին։ Հայտնի է, որ 1910 թվականից տան սեփականատերն էր իրավաբան Չեռնիկովը։


== Ծանոթագրություններ ==
Փիկենս շրջան (Ալաբամա)

Անվան այլ կիրառումների համար տե՛ս՝ Փիկենս շրջան (այլ կիրառումներ)Փայկ (անգլ.՝ Pike County), ԱՄՆ Ալաբամա նահանգի շրջաններից մեկը։ Ընդհանուր տարածությունը 1.740 կմ² է, բնակչությունը՝ 32.899 մարդ (2010 թ. տվյալներով)։ Շրջկենտրոնն է Տրոյ բնակավայրը։ Կազմավորվել է 1821 թ.։


== Ծանոթագրություններ ==
Կամով (կոնստրուկտորական բյուրո)

«Կամով» ԲԲԸ (ռուս.՝ ОАО «Камов»), (նախկինում՝ Ուխտոմի ուղղաթիռային գործարան), «Ռուսաստանի ուղղաթիռներ» հոլդինգի կոնստրուկտորական բյուրո։ Մտնում է «Ռոստեխ» պետական կորպորացիայի կազմի մեջ։ Հայտնի է կրող պտուտակների համառանցքային սխեյամով։ Նաև մշակում է ուղղաթիռներ ավանդական հագեցմամբ (Կա-62)։
Կոնստրուկտորական բյուրոն իր անվանումը ստացել է գլխավոր կոնստրուկտոր Նիկոլայ Կամովի պատվին։ Հիմնադրման ամսաթիվ է համարվում 1948 թվականի հոկտեմբերի 7-ը։ Բաց բաժնետիրական ընկերություն է 1992 թվականից։
Գտնվում է Լյուբերցի քաղաքում։ Ձեռնարկության տարածքում 1972 թվականից գործում է Ն. Կամովի անվան Ուխտոմսկի ուղղաթիռային գործարանի պատմության և Աշխատանքային փառքի թանգարանը։


== Կամովի ուղղաթիռներ ==

		
		
		
		
		
		
		


== Ծանոթագրություններ ==


== Արտաքին հղումներ ==
Вертолёты ОКБ «Камов» на сайте холдинга «Вертолёты России» Archived 2013-03-10 at the Wayback Machine.
История ОКБ «Камов»
Աքեր մարզադաշտ

«Աքեր» (նորվ.՝ Aker), ֆուտբոլային մարզադաշտ Նորվեգիայի Մյորե օգ Ռոմսդալ ֆյուլքեի Մոլդե քաղաքում։ Բացումը տեղի է ունեցել 1998 թվականի ապրիլի 18-ին։ Ունի 11800 հանդիսականի տարողունակություն։ Խաղադաշտի չափերը համապատասխանում են ֆուտբոլի եվրոպական չափանիշներին և կազմում է 105×68 մետր։ Հանդիսանում է Մոլդեֆուտբոլային ակումբի մարզադաշտը։
1998 թվականին տեղի ունեցած Նորվեգիայի ֆուտբոլի առաջնության «Մոլդե» - «Ռուսենբորգ» հանդիպումը մարզադաշտում դիտում էին շուրջ 13308 հանդիսական, ինչը համարվում է Աքերի համար ռեկորդ։


== Պատկերասրահ ==

		


== Ծանոթագրություններ ==


== Արտաքին հղումներ ==
Մարզադաշտի էջը «Մոլդե» ՖԱ-ի կայքում: Archived 2016-11-15 at the Wayback Machine. (նորվ.)
Մարզադաշտի էջը stadiumdb.com կայքում: (անգլ.)
Էհինգեն

Անվան այլ կիրառումների համար տե՛ս՝ Էհինգեն (այլ կիրառումներ) Էհինգեն  (գերմ.՝ Ehingen), կոմունա Գերմանիայի Բադեն Վյուրտեմբերգ երկրամասում։
Մտնում է Ալբ Դունայ շրջանի կազմում։ Բնակչությունը կազմում է 25 670 մարդ (ըստ 2010 թվականի դեկտեմբերի 31-ի)։ Տարածքը կազմում է 178,40 կմ²։ Պաշտոնական կոդ՝ 08 4 25 033։


== Ծանոթագրություններ ==


== Արտաքին հղումներ ==
Պաշտոնական էջ
Ալ-Մայադինի գավառ

Ալ-Մայադինի գավառ (արաբ․՝ منطقة الميادين‎‎), Սիրիայի Արաբական Հանրապետության գավառի կարգավիճակ ունեցող վարչական միավոր, որը հանդիսանում է Դեյր-էլ-Զորի մարզի 3 գավառներից մեկը։
Վարչական կենտրոնն է ալ-Մայադին քաղաքը։ 2004 թվականի մարդահամարի տվյալներով գավառը ունի 247 171 բնակչություն։ Հիմնական զբաղմունքը անասնապահությունն է՝ ուղտաբուծություն, խոշոր և մանր եղջերավոր անասուններ։ Մերձավոր Արևելքի ամենաերկար գետի՝ Եփրատի ափին գտնվելու շնորհիվ բնակչությունը կարողանում է զբաղվել ոռոգովի երկրագործությամբ։
Ալ-Մայադինի գավառը բաղկացած է 3 շրջաններից՝

ալ-Մայադինի (արաբ․՝ ناحية الميادين‎‎), կենտրոն՝ քաղաք ալ-Մայադին, բնակչություն՝ 86 091
Զիբանի (արաբ․՝ ناحية ذيبان‎‎), կենտրոն՝ քաղաք Զիբան, բնակչություն՝ 65 079
ալ-Աշարայի (արաբ․՝ ناحية عشارة‎‎), կենտրոն՝ քաղաք ալ-Աշարա, բնակչություն՝ 96 001


== Ծանոթագրություններ ==
Մ.թ.ա. 799


== Դեպքեր ==
Ադադ-նիրարի III-ը արշավանք է կազմակերպում դեպի Մարաստան։


== Ծնունդներ ==


== Մահեր ==
Ռուսաստանի տարածքային վեճեր

Ռուսաստանի տարածքային վեճեր՝ վեճեր Ռուսաստանի և այլ պետությունների միջև տարածքների պատկանելության վերաբերյալ։


== Պատմություն ==


== Տարածքային վեճեր ==


=== Աբխազիա ===
Աբխազիայի Հանրապետության Գագրայի շրջանի Աիբգա գյուղը հարակից իր հարակից տարածքներով (160 կմ2) վիճելի տարածք է համարվում Ռուսաստանի համար։


=== Ուկրաինա ===
Ղրիմ՝ թերակղու մեծ մասը (ներառյալ Արբատի սլաքի հյուսիսային մասը) 2014 թվականի հայտնի դեպքերի արդյունքում դե դե ֆակտո միացվեց Ռուսաստանին ձևավոևելով նոր սուբյեկտներ (Ղրիմի Հանրապետություն և Սևաստոպոլի վարչատարածքային բաժանում), սակայն համաձայն Ուկրաինայի վարչական բաժանման այն դեռևս մտնում է Ուկրաինայի տարածքի մեջ (որպես Ղրիմի Ինքնավար Հանրապետություն)։


=== Նորվեգիա ===
Շպիցբերգեն 1947 թվականին նորվեգական խորհրդարանը բանաձև է ընդունում, ըստ որի ԽՍՀՄ-ը Շպիցբերգեն կղզեխմբում ստանում է որոշ իրավունքներ։ Շնորհիվ այն բանի որ, ԽՍՀՄ-ը այնուհետև ՌԴ-ն բացառությամբ Նորվեգիայի միակ երկիրն էր, որը լուրջ ազդեցություն ուներ տվյալ տարածքում (1995 թվականից շրջանում ռուսների քանակը գերազանցում էր նորվեգացիներին), այս առումով երկու երկրների հարաբերությունները բավականին լարված էին։ Այս ամենի արդյունքում Նորվեգիան ապահովության նկատառումով անդամակցեց ՆԱՏՕ-ին։ Լարվածության որոշակի անկումից հետո, որը պայմանավորված էր ռուս բնակչության արտահոսքով և կղզեխմբում մի շարք ռուսական բնակավայրերի փակմամբ սկսվեց սրացման նոր շրջան։ 2011 թվականի դեկտեմբերին ռուսական կառավարությունը Շպիցբերգենում ռուսական ներկայությունը մեծացնելու նոր ռազմավարություն ընդունեց, որն իր մեջ ներառում է Բարենցբուրգ քաղաքում մի շարք շինությունների կառուցում։ 2015 թվականի ապրիլի 18-ին Շպիցբերգեն է այցելել Ռուսաստանի կառավարություն փոխվարչապետ Դմիտրի Ռոգոզինը, որը առաջացրեց Նորվեգիայի դիվանագիտական բողոքը, որովհետև Ռոգոզինը գտնվում էր ԵՄ-ի պատժամիջոցների ցուցակում և չէր կարող վիզա ստանալ այցելության համար։ Միաժամանակ ռուսական կողմը մերժում է այդ այցին վերաբերվող մեղադրանքները, նշելով, որ ռուսաստանի քաղաքացիներին Շպիցբերգեն այցելելու համար վիզա հարկավոր չէ։


=== Ճապոնիա ===

Հարավային կուրիլյան կղզիներ (Իտուրուպ, Կունաշիր, Շիկոտան՝ Հաբոամի կղզիախումբ) ընդհանուր տարածքը կազմում է 5175 կմ2, կառավարվում են Ռուսաստանի կողմից, վիճելի տարածք է համարվում Ճապոնիայի համար։


== Տես նաև ==
ՉԺՀ-ի տարածքային խնդիրներ
Անջատողականությունը Ռուսաստանում


== Ծանոթագրություններ ==
Սակոբիան

Սակոբիանո (վրաց.՝ საკობიანო), գյուղ Վրաստանում։ Գտնվում է Կախեթի մարզի Ախմետայի շրջանում։


== Դիրք ==
Գյուղը Ախմետայից գտնվում է դեպի հյուսիս Պանկիսի կիրճում։
Մոտակա գյուղերն են՝ հյուսիս-արևելքում - Դուիսի, հարավում - Քորեթ, արևելքում – Ծինուբան, արևմուտքում - Ճարթալա


== Ծանոթագրություններ ==
ВСЛУХ.RU - В Грузии готовится десант наемников в Чечню Archived 2016-03-05 at the Wayback Machine.
Ալի Լիմոնադի

Ալի Լիմոնադի (պարսկերեն՝ علی لیمونادی, , Թեհրան), ֆիլմերի ռեժիսոր, լրագրող և Լոս Անջելեսում IRTV-ի հիմնադիր։ 


== Կյանքը և կարիերան մինչև 1979 թվականը ==
Ալի Լիմոնադին ծնվել է Թեհրանում, ավագ դպրոցը ավարտելուց հետո տեղափոխվել է Գերմանիա և 1962-1968 թվականները Ֆիլմի ռեժիսուրա և կինեմատոգրաֆիա է սովորել Բեռլինի Գեղեցիկ արվեստների համալսարանում (Universitat der Kunst HFBK Berlin): «Das Abonnement»-ը եղել է նրա ֆիլմերից մեկը, որը էկրանավորվել է 1967 թվականին։


== Կարիերան 1979 թվականից հետո ==
1979 թվականի ապրիլին Լիմոնադին տեղափոխվել է Ամերիկայի Միացյալ Նահանգներ և 1981 թվականին նա հիմնադրել է իրանյան առաջին հեռուստակայանը Իրանից դուրս` "IR TV" անունով։ Հարցազրույցի ժամանակ Լիմոնադին ասել է. «Այն ժամանակ մենք կարծում էինք, թե մենք կվերադառնանք Իրան վեց ամիս հետո։ Մենք կարծում էինք, որ իրավիճակը կհարթվի, և մարդիկ կկարողանան վերականգնել իրենց կյանքը` տուն վերադառնալով։ Մեզնից ոմանք իրենց իրերը ամբողջությամբ չէին էլ դասավորել»։ 
Ալի Լիմոնադին պարբերաբար հայտնվում է ԱՄՆ-ում հիմնված պարսկական մեդիայում, օրինակ, Ամերիկյան-Իրանյան հեռուստատեսության ձայնը հեռուստաալիքով։


== Ֆիլմեր ==
Der Deutsche, 1966 թվական
Das Abonnement, 1967 թվական


== Գրքեր ==
One hundred years of struggle towards democracy in Iran (Ali Limonadi's interviews with politicians); Edited by Qasem Beykzadeh. Iranian Archive and Research Foundation, Los Angeles, 2013. (in Persian)


== Ծանոթագրություններ ==


== Արտաքին հղումներ ==
Nafici, Hamid. The Making of Exile Cultures: Iranian Television in Los Angeles. University of Minnesota Press, 1993.
Ali Limonadi official website Archived 2021-05-06 at the Wayback Machine.
"Das Abonnement"; an Interview with Ali Limonadi (in German)
Ali Limonadi's interview with Shapour Bakhtiar, former prime minister of Iran (in Persian)
Լայզա Մինելլի

Լայզա Մինելլի  (անգլ.՝ Liza Minnelli, (մարտի 12, 1946(1946-03-12)[…], Հոլիվուդ, ԱՄՆ), ամերիկացի դերասանուհի և երգչուհի։
Հոլիվուդյան հայտնի դերասանուհի Ջուդի Գառլենդի և նրա երկրորդ ամուսնու՝ ռեժիսոր Վինսենթ Մինելլիի դուստրը։


== Կենսագրություն ==
Լայզան ծնվել է 1946 թվականին Բեվերլի Հիլսում (ԱՄՆ)։ Մայրը՝ վաղամեռիկ դերասանուհի և երգչուհի Ջուդի Գառլենդն էր, հայրը՝ ռեժիսոր Վինսենթ Մինելլին, որի շնորհիվ էլ ձևավորվում է դստեր կատարողական դեմքը։ Առաջին անգամ հանդես է եկել Ալբերտ Ֆինեյի «Չարլզ Բուբըլս» ֆիլմում (1969), ապա նկարահանվում է Օտտո Պրեմինջերի «Ասա, որ ինձ սիրում ես» (1969), Ալան Պակուլայի «Պուքի» (1970): 1972 թվականին դերասանուհին խաղաց Բոբ Ֆոսսի «Կաբարե» ֆիլմում, ճանաչվեց տարվա լավագույն դերասանուհին, պարգևատրվեց «Օսկար» մրցանակով։ 1973 թվականին նա առաջին անգամ նկարահանվում է հոր՝ Վինսենթ Մինելլիի «Հիշողության ֆիլմ» կինոնկարում, որից հետո «Ժամանակի խնդիր» կինոնկարում» (1976): 1977 թվականին Մինելլին հանդես եկավ «Ֆրանսիական կանկան» ֆիլմում։ Նկարահանվել է նաև Սթիվ Գորդոնի «Արթուր» (1980) և Թոնի Պալմերի «Մյուզիք-հոլլը» (1981) կինոնկարներում։
Խաղացել է 25-ից ավելի ֆիլմերում, մեծ ճանաչում է նրան բերել «Կաբարե» ֆիլմը, մյուս նշանավոր ֆիլմերից են՝ 

1977 - «Նյու Յորք, Նյու Յորք»
1981 - «Արթուր»
1988 - «Ոստիկան վարձով»
1988 - «Արթուր 2. Քարի վրա»
1991 - «Բեմական նորամուտ»
1994 - «Զուգահեռ կյանքեր»
1995 - «Վեսթսայդյան վալս»Օսկար մրցանակ է ստացել «Կաբարե» ֆիլմի համար Օսկար լավագույն դերասանուհու համար անվանակարգում։ Ստացել է նաև 2 Ոսկե Գլոբուս, 1 Էմմի, 2 Դավիդ դի Դոնատելլո, 1 BAFTA և այլն։


== Ծանոթագրություններ ==
Պեչետո դի Վալենցա

Պեչետո դի Վալենցա  (իտալերեն՝ Pecetto di Valenza), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 1286 մարդ (2008)։ Բնակչության խտությունը՝ 112 մարդ/կմ²։ Տարածքը կազմում է 11 կմ²։ Փոստային ինդեքս՝ 15040։ Հեռախոսային կոդ՝ 0131։


== Ժողովրդագրություն ==


== Արտաքին հղումներ ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Killer Love

Killer Love, ամերիկացի երգչուհի Նիկոլ Շերզինգերի դեբյուտային առաջին ստուդիական ալբոմը՝ թողարկված 2011 թվականի մարտի 18-ին Interscope Records լեյբլում։


== Ստեղծման պատմություն ==
Դեռևս Pussycat Dolls խմբի կազմում հանդես գալու ժամանակ Նիկոլն սկսել էր մենակատարի իր կարիերան։ Նիկոլը շատ հաճախ հրավիրվել է կատարելու զուգերգեր, որոնցից են՝ "Come to me" P.Diddy-ի հետ, "Winning women" Rihanna-ի հետ և "You are my miracle" Vittorio-ի հետ։ 2007 թվականին լույս տեսավ "Baby love" երգի տեսահոլովակը, որը դուետ է will.i.am-ի հետ։ Երգը պիտի ընդգրկվեր "Her Name Is Nicole" ալբոմում։ Ալբոմի թողարկումը հաճախ հետաձգվում էր լեյբլի կողմից, մինչև հայտարարվել է, որ թողարկումը չի կայանա։
Խմբից դուրս գալուց հետո Նիկոլն ակտիվ համագործակցել է շատ երգիչների և պրոդյուսերների հետ։ Արդեն 2010 թվականին թողարկվել է "Poison" երգի տեսահոլովակը՝ որպես հաջորդ ալբոմի պրոմո, որը թողարկվել է Եվրոպայում 2011 թվականի մարտի 18-ին։ ԱՄՆ-ում ալբոմը չի թողարկվել անհայտ պատճառներով։


== Երգացանկ ==


== Թողարկման պատմություն ==


== Ծանոթագրություններ ==